Sassafras albidum

Sassafras albidum est species generis Sassafras, in America Septentrionali endemica, a Cenomannica meridiana Ontarioneque meridiano occidentem versus ad Iovam, et meridiem versus ad Floridam mediam Texiamque orientalem. Habitat in silvis orientalibus deciduis, altitudinibus a maris aequore ad 1500 m.Flora of North America: Sassafras albidumU.S. Forest Service: Sassafras albidum (pdf file)Hope College, Michigan: Sassafras albidum Ea in Visconsinia meridiana olim habitabat, sed ut arbor endemica ibi exstirpata est.U.S. Forest Service Silvics Manual: Sassafras albidum

 Descriptio 
Planta est media arbor decidua, quae ad 15–20 m alta crescit,Nonnulli fontes dicunt 30 ad 35 m esse altitudinem maximam, sed anno 1982, maxima in Civitatibus Foederatis est solum 23 m alta. trunco ad 60 cm lato, et corona multis ramis tenuibus. Cortex trunci est crassus, atrofuscus, profunde exaratus. Ramificatio (Anglice: branching) est sympodialis. Surculi primo sunt clari flavovirides, cortice mucilagino. Folia sunt alternata, viridia ad flavo-virentia, ovata aut obovata, 10–16 cm longa et 5–10 cm lata, petiolo brevi, gracili, leviter sulcato. Foliis sunt tres formae diversae, quarum omnes in eodem ramo gigni possunt: folia trilobata, folia elliptica non lobata, et folia bilobata. (Raro sunt plus quam tres lobi.) Autumno, fiunt flava, rubro suffusa. Flores sunt in racemis laxis, pendulosis, parvi-floriferis ad 5 cm longis primo vere, antequam appareant folia; ei sunt flavi ad flavoviridem, tepalis quinque vel sex. Pollinatio est ab insectis effecta. Fructus est drupa corvina 1 cm longa, unum semen continens. Omnes plantae partes sunt aromaticae et conditae. Radices, crassae et carnosae, surculos saepe gignunt qui novae fieri possunt arbores.Keeler, H. L. (1900). Our Native Trees and How to Identify Them. Charles Scriber's Sons, New York.

 Usus 
 Cultus 
Sassafras albidum saepe ut arbor ornamentalis colitur, praecipue pro foliis inusitatibus et odore aromatico. Praeter suam regionem indigenam, ea nonnumquam in Europa et alibi colitur.

 Materia 
Materia est obscura fusca, dura, et firma cum solo congreditur; olim adhibita est pro palis et tignis transversis, parvis navibus, et iugis boum. Iam adhibentur materia pro supellecte facta.Missouriplants: Sassafras albidum

 Pinacotheca 

 Notae 


 Nexus externi 

Categoria:Herbae condimentariae
Categoria:Species ligna ferentes
Categoria:Plantae medicinales
Categoria:Plantae ornamentales
Categoria:Sassafras
Categoria:Taxa Nees
Categoria:Arbores Americae Septentrionalis
Categoria:Species plantarum